Teresa Gantxegi

Maria Teresa Gantxegi Juaristi (Eibar, Gipuzkoa, 1923ko apirilaren 23a - 2020ko urriaren 15a) gizarte ekintzailea izan zen.

 Biografia 
Eibarko Bidebarrieta kalean jaio zen. Bost urte zituela Grabadores kalera, gaur egungo Bittor Sarasketa kalera joan zen bizitzera eta etxe aurrean zuen Victor Sarasketa lantegian aritu zen lanean 31 urtez, 1941-1972 bitartean, eta gerora Patronato Eibarres errehabilitazio-zentroan (baliabide gutxi zituzten eibartarrei laguntza emateko zentrua).

Tere Gantxegik oso gazterik ezagutu zuen Mercedes Kareaga ekintzailea eta, beronekin eta beste hainbat emakumerekin batera, Goi Argi Sociedad Femenina Eibarresa elkartearen sorreran parte hartu zuen 1951n. Emakumeak gizarteratzeko ahaleginean, Estatuan sortu zen emakumez osatutako lehenengo elkartea izan zen eta 2021n  euren 70. urteurrena ospatu zuten. Urte batzutan, elkartearen lehendakaria izango zen Tere. Kudeaketa eta ekonomia kontuez arduratzen zen, hurkoari laguntzea bizitza helburu beti.

Mercedes Kareagarekin batera baita ere, Talleres Protegidos Cayetano Careaga lantegiak jarri zituzten martxan, desgaitasuna zuten gazteak lan-munduan integratzeko helburuarekin sortutakoak. 

Aurrekoez gain, Eibarko Benefizentzia Patronatoan ere kolaboratu zuen, urteetan bertako zuzendaria izan zelarik. 1964an poliomelitis agerraldi batek umeak erreabilitatzeko gune bat sortzeko premia ikusarazi zuen, guraso talde baten eskakizunak entzunda bultzatuko zena. Hasieran haurrentzako izan bazen ere, gerora zerbitzua helduei ere eskainiko zitzaien. 2012an itxi zen.

Euskal-dantzan ere ezagutzen ibili zen, Gregorio Santakruz dantza-maisua lagun. 

 Sariak eta aitortzak 

 2010ean, Debegesa eskualdeko agentziak urtero ematen duen Gure Balioak Saria jaso zuen lehen edizioan, hainbat urtetan giza baloreen arloan egindako lanarengatik eta Mercedes Kareagari eskaini zion, dakien guztia harengandik jaso zuelako.
 2018an, Eibarko emakumeen aztarnak izeneko erakusketa kolektiborako Leire Kareaga artista eibartarrak bera izan zuen, Mercedes Kareaga taldekidearekin batera, inspirazio iturri

 Erreferentziak 

 Kanpo estekak 

 Goi argiren sorrerari buruz, https://www.eibar.eus/es/cultura/noticias/8-de-marzo-recordando-a-las-fundadoras-de-la-sociedad-femenina-eibarresa-goi-argi

Kategoria:Eibartarrak
Kategoria:Euskal Herriko gizarte ekintzaileak
Kategoria:Emakume aktibistak